**Giluminio vidaus veiklos kokybės įsivertinimo rezultatai**

2016 - 2017 m.m. plačiojo įsivertinimo rezultatai:

|  |  |  |
| --- | --- | --- |
| Privalumai | Trūkumai | **Tobulinti pasirinkti įstaigos veiklos aspektai** |
| 3.1.3 Aplinkų bendrakultūra (Mokymosi aplinkas kuria visi) | 3.1.1. Įranga ir priemonės | **4.2.2 Bendradarbiavimas su tėvais** |
| 4.2.3. Mokyklos tinklaveika (bendradarbiavimas su kitomis institucijomis, socialiniai ryšiai) | 3.2.2. Mokymasis virtualioje aplinkoje (IKT išnaudojimo galimybės) | **2.3.1 Mokymasis (geba kelti tikslus, mokytis, bendradarbiauti)** |

Giluminį tyrimą nutarta atlikti tiriant tobulintinas veiklos sritis.

Uždaviniai:

* apklausti klasių vadovus, psichologę apie bendradarbiavimą su tėvais: ar vyksta tėvų susirinkimai, kokios tėvų švietimo priemonės taikomos, kaip dažnai, kiek susirenka dalyvių.
* atlikti mokinių apklausą apie jų mokymosi poreikius ir įpročius.
* Atliki tėvų apklausą išsiaiškinant jų poreikį dėl bendradarbiavimo su įstaiga.

**Mokinių apklausa (mokymosi motyvacija, poreikiai, mokymasis mokytis)**

1. Ar aš pats suprantu, kodėl mokausi?

*97 proc. – TAIP.*

1. Man geriausiai padeda mokytis:

*ramybė, tyla, mokytojos, tėvai, užsirašinėti ir perrašinėti informaciją, kartotis prieš miegą, skaityti garsiai, rami muzika, vaizdai.*

1. Ar man reikia pagalbos ir ar jos ieškau, kas man gali padėti?

*Kai reikia, man padeda mokytojos, draugai, tėvai, artimieji.*

1. Kodėl kyla problemų mokantis?

*Sunku sutelkti dėmesį ir susikaupti, trukdo triukšmaujantys mokiniai, neišsimiegojimas, pašaliniai dalykai, nesuprantu, nepakankamai stengiuosi.*

1. Kokiose pamokose man dažniausiai sekasi dirbti, aš viską suprantu, kodėl?

*Kai mokytoja gerai išaiškina, kai dalykas įdomus, kai suprantu, kai nėra daug naujos informacijos.*

1. Kas mane labiausiai motyvuoja mokytis?

*Mokytojos, tėvai, kai noriu gerų pažymių, motyvuoja pagyrimai, kai įdomu, kaip suprantu, kaip man to reikia.*

1. Ar aš stebiu savo mokymąsi, kaip man sekasi, ar bandau keisti situaciją, jei nesiseka?

*64 proc. stebi savo mokymąsi. Jei nesiseka, eina į konsultacijas, prašo pagalbos, perrašo atsiskaitymo darbus.*

**Išvada:**

mokiniai geriau mokosi saugioje aplinkoje, kai jie supranta ir jiems yra įdomu. Derėtų atkreipti dėmesį į dažną ir koreliuojantį akcentą – ramią ir tylią aplinką, kurią turi užtikrinti mokytojas savo pamokoje. Taip pat atkreiptinas dėmesys, jog mokiniai bando sekti savo mokymąsi (tai padėtų jiems planuoti jį, kelti tikslus), tačiau tai daro nenuosekliai, remiasi TAMO ir atsiskaitymo darbais.

**Bendradarbiavimas su tėvais**

Apklausti klasių vadovai, socialinės pedagogės ir psichologė dėl veiklų su tėvais, patys tėvai.

**Rezultatai:**

* VGK posėdžiai (atvejų analizė) – dalyvavo 30 tėvų.
* VGK posėdžiai dėl specialiųjų poreikių moksleivių – dalyvavo 25 tėvai.
* Individualūs socialinių pedagogių pokalbiai, konsultacijos – dalyvavo 40 tėvų.
* Individualios psichologės konsultacijos – dalyvavo 55 tėvai.
* Apsilankymai namuose: 5
* Pagalbos specialistų ir tėvų forumas „Saugus ir laimingas vaikas: ar dokumentas tai užtikrins. Kaip galime vieni kitiems padėti?“ – dalyvavo 2 tėvai.

**Išvada:**

1. Tėvams teikiama pagalba, sudaromos sąlygos dalyvauti diskusijose.
2. Tėvų švietimo renginių mažai. Tėvų aktyvumas mažas.

**Tėvų dalyvavimas tėvų susirinkimuose, iniciatyvos, veikla:**

2016 - 2017 m. m. klasių vadovų pateiktais duomenis vyko 44 tėvų susirinkimai (po 2-4 pradinėse klasės, 1-2 - 5-8 klasėse). Juose dalyvavo nuo 24 proc. iki 100 proc. tėvų. Aktyvesni pradinių klasių tėvai (60-100 proc. dalyvavimas). Nuolat vyksta individualūs pokalbiai (aktyvesni dalyviai pradinėse klasėse), tėvų dienos. Nuolat vyksta konsultacijos telefonu ir TAMO.

Tėvų iniciatyvos: organizuoti renginius (kalėdinius, mokslo metų pabaigos, išleistuvių), teikti materialinę ir fizinę pagalbą, organizuoti ir vykti į išvykas, vesti pamokas (skaitymas, streso valdymas), dalintis pasakojimu apie profesiją. Aktyvesnė tėvų veikla pastebima pradinėse klasėse.

**Tėvų apklausos IQES online rezultatai:**

1. Daugiau bendrų renginių ir veiklų su vaikais.
2. Aktyvesnių diskusijų apie problemas, įstaigos reikalus, mokymosi rezultatus ir pagalbą.
3. Daugiau informacijos suteikimo apie vaikų problemas.

**Išvada**:

1. Tėvams suteikiama daug galimybių įsitraukti į klasės ir mokyklos gyvenimą, bendras veiklas, teikti iniciatyvas akademinei ir popamokinei veiklai. Jų siūlymai ir pagalba visada laukiami.
2. Pastebima tendencija, jog tėvai aktyviau domisi įstaigos veikla pradinėse klasėse.
3. Galbūt reikėtų organizuoti ne tik tėvų švietimui skirtų renginių, bet ir bendrų renginių su vaikais.
4. Aktyviau bendradarbiauti su tėvais sprendžiant įvairius klausimus ne tik dėl konkretaus vaiko, bet ir visos klasės.

Ataskaitą pateikė Auksė Urbonienė 2017-06-16